
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 218 

12 Νοεμβρίου 2004 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

234. Επαγγελματικά δικαιώματα των κατόχων Διπλώ¬ 
ματος Επαγγελματικής Κατάρτισης επιπέδου Με- 
ταδευτεροβάθμιας Επαγγελματικής Κατάρτισης, 
της ειδικότητας «Στέλεχος Χρηματιστηριακών 
Εργασιών» των Ινστιτούτων Επαγγελματικής Εκ¬ 
παίδευσης Κατάρτισης (Ι.Ε.Κ.) του Ν. 2009/92.... 

ΚΑΝΟΝΙΣΜΟΙ 

ΠερίΛειτουργίας, Διοικήσεως καιΔιαχειρίσεωςτου εν 
Σπάρτη Ιερού Προσκυνηματικού Ναού Αγίου Βασι¬ 
λείου της Ιεράς Μητροπόλεως Μονεμβασίας και 


Σπάρτης. 2 

Περί τροποποιήσεως και συμπληρώσεως του υπ’ 
αριθμ. 132/1999 Κανονισμού «Περί αρμοδιοτήτων, 
οργανώσεως διοικήσεως και εν γένει λειτουργίας 
του Διορθοδόξου Κέντρου». 3 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 234 

Επαγγελματικά δικαιώματα των κατόχων Διπλώματος 
Επαγγελματικής Κατάρτισης επιπέδου Μεταδευτερο- 
βάθμιας Επαγγελματικής Κατάρτισης, της ειδικότη¬ 
τας «Στέλεχος Χρηματιστηριακών Εργασιών» των Ιν¬ 
στιτούτων Επαγγελματικής Εκπαίδευσης Κατάρτισης 
(Ι.Ε.Κ.) του Ν. 2009/1992. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του εδαφίου ζ'της παρ.3του άρθρου 2 
και της παραγράφου 3 του άρθρου 6 του Ν. 2009/1992 
«Εθνικό Σύστημα Επαγγελματικής Κατάρτισης και άλλες 
διατάξεις» (ΦΕΚ Α' 18/1992), όπως τροποποιήθηκε με το 
άρθρο 16παρ. 9του Ν. 2743/1999 (Α221). 

2. Τις υπ’ αριθμ. 32/6.11.2002 και 11/11.5.2004 γνώμες 
του Διοικητικού Συμβουλίου του Οργανισμού Επαγγελ¬ 
ματικής Εκπαίδευσης και Κατάρτισης (Ο.Ε.Ε.Κ.). 


3. Τις διατάξεις του άρθρου 29Α του Ν. 1558/1985 
(Α' 137), όπως αυτό προστέθηκε με το άρθρο 27 του Ν. 
2081/1992 (Α' 154) και τροποποιήθηκε με το άρθρο 1 
παρ. 2περ. α'του Ν. 2469/1997 (Α'38). 

4. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού Προϋπολο¬ 
γισμού. 

5. Την υπ’ αριθμ. 80/2004 Γνωμοδότηση του Συμβου¬ 
λίου της Επικράτειας, μετά από πρόταση του Υπουργού 
Εθνικής Παιδείας και Θρησκευμάτων, αποφασίζουμε: 

Άρθρο 1 

Επαγγελματικά Δικαιώματα. 

Οι κάτοχοι διπλώματος Ο.Ε.Ε.Κ. επιπέδου Μεταδευτε- 
ροβάθμιας Επαγγελματικής Κατάρτισης της ειδικότητας 
«Στέλεχος Χρηματιστηριακών Εργασιών» των Ινστιτού¬ 
των Επαγγελματικής Κατάρτισης (Ι.Ε.Κ.) του Ν. 2009/ 
1992 έχουν δικαίωμα απασχόλησης στον ιδιωτικό και δη¬ 
μόσιο τομέα. 

Άρθρο 2 

Φορείς απασχόλησης του επαγγελματία. 

1.0 κάτοχος διπλώματος Ο.Ε.Ε.Κ. της ειδικότητας «Στέ¬ 
λεχος Χρηματιστηριακών Εργασιών» εργάζεται, κυρίως, 
ως Υπεύθυνος Λήψης και Διαβίβασης Εντολών, Αντικρυ- 
στής, Ταμίας, Βοηθός Υπευθύνου Παροχής Επενδυτικών 
Συμβουλών, Βοηθός Αναλυτή Μετοχών και της Αγοράς, 
Πωλητής αμοιβαίων κεφαλαίων, Υπάλληλος τμήματος 
εξυπηρέτησης μετόχων εισηγμένων εταιρειών και ως 
Υπάλληλος σε ασφαλιστικούς φορείς, εφόσον διαθέτει τα 
προσόντα που προβλέπονται από την κείμενη νομοθεσία. 

2. Απασχολείται σε: 

α) Ανώνυμη Εταιρεία Λήψης και Διαβίβασης Εντολών 
(Α.Ε.Λ.Δ.Ε.). 

β) Σε Ανώνυμη Χρηματιστηριακή Εταιρεία (Α.Χ.Ε.). 

γ) Σε Εταιρεία Παροχής Επενδυτικών Υπηρεσιών 
(Ε.Π.Ε.Υ.). 

δ) Σε επιχειρήσεις εισηγμένες στο Χρηματιστήριο Αξιών 
Αθηνών (Χ.Α.Α.). 

ε) Σε Ανώνυμη Εταιρεία Διαχείρισης Αμοιβαίων Κεφα¬ 
λαίων (Α.Ε.Δ.Α.Κ.). 

στ) Σε Ανώνυμες Εταιρείες Επενδύσεων Χαρτοφυλακίου 
(Α.Ε.Ε.Χ.). 

ζ) Σε Τράπεζες του Δημοσίου ή Ιδιωτικού τομέα. 

η) Σε Ασφαλιστικές Εταιρείες. 

θ) Σε ασφαλιστικούς φορείς. 

ι) Σε Υπουργεία, Νομικά Πρόσωπα Δημοσίου Δικαίου 
(Ν.Π.Δ.Δ.), και εποπτευόμενα Νομικά Πρόσωπα Ιδιωτικού 
Δικαίου (Ν.Π.Ι.Δ.). 

ια) Σε άλλους φορείς του δημοσίου ή ιδιωτικού τομέα 
που ασχολούνται με οικονομικές ή χρηματιστηριακές ερ¬ 
γασίες. 

Άρθρο 3 

Τα ίδια επαγγελματικά δικαιώματα έχει και ο κάτοχος 
διπλώματος των ειδικοτήτων «Ειδικός Χρηματιστηριακών 
συναλλαγών» και «Ειδικός Χρηματιστηριακών εργασιών» 
των Ι.Ε.Κ. 

Άρθρο 4 
Τελική διάταξη. 

Η ισχύς του παρόντος Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στην Υπουργό Εθνικής Παιδείας και Θρησκευμάτων 
ανατίθεται η δημοσίευση και εκτέλεση του παρόντος Δια¬ 
τάγματος. 

Αθήνα, 5 Νοεμβρίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΜΑΡΙΕΤΤΑ ΓΙΑΝΝΑΚΟΥ 
-♦- 

ΚΑΝΟΝΙΣΜΟΙ 

( 2 ) 

ΚΑΝΟΝΙΣΜΟΣ ΥΠΆΡΙΘ. 161/2004 

Περί λειτουργίας, Διοικήσεως και Διαχειρίσεως του εν 
Σπάρτη Ιερού Προσκυνηματικού Ναού Αγίου Βασι¬ 
λείου της Ιεράς Μητροπόλεως Μονεμβασίας και 
Σπάρτης. 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψει: 

1. Τας διατάξεις των άρθρων 1, παράγρ. 4, και 59, του 
Ν. 590/1977 «Περί Καταστατικού Χάρτου της Εκκλησίας 
της Ελλάδος». 

2. Την υπ’ αριθμ. 60/29.1.2004 απόφασιντου Σεβασμιω- 
τάτου Μητροπολίτου Μονεμβασίας και Σπάρτης Ευστα¬ 
θίου και την υπ’ αριθμ. 70/26/6.2.2004 πρότασιν αυτού. 

3. Την από 26.3.2004 Γνωμάτευσιντου Νομικού Γραφεί¬ 
ου της Νομικής Υπηρεσίας της Εκκλησίας της Ελλάδος. 

4. Την από 21.4.2004 απόφασιντης Διαρκούς Ιεράς Συ¬ 
νόδου. 

5. Την από 8.10.2004 απόφασιν Αυτής. 

ΨΗΦΙΖΕΙ 

Τον υπ’ αριθμ. 161/2004 Κανονισμόν έχοντα ούτω: 

ΚΑΝΟΝΙΣΜΟΣ ΥΠ’ ΑΡΙΘΜ. 161/2004 
«ΠΕΡΙ ΛΕΙΤΟΥΡΓΙΑΣ, ΔΙΟΙΚΗΣΕΩΣ ΚΑΙ ΔΙΑΧΕΙΡΙΣΕΩΣ 
ΤΟΥ ΕΝ ΣΠΑΡΤΗ ΙΕΡΟΥ ΠΡΟΣΚΥΝΗΜΑΤΟΣ 
ΤΟΥ ΑΓΙΟΥ ΒΑΣΙΛΕΙΟΥ ΤΗΣ ΙΕΡΑΣ ΜΗΤΡΟΠΟΛΕΩΣ 
ΜΟΝΕΜΒΑΣΙΑΣ ΚΑΙ ΣΠΑΡΤΗΣ». 

Άρθρον1 

Ο εν Σπάρτη ανεγερθείς, εις οικοπεδικήν έκτασιν ανή- 
κουσαν εις την Ιεράν Μητρόπολιν Μονεμβασίας και Σπάρ¬ 
της, Ιερός Ναός του «ΑΓΙΟΥ ΒΑΣΙΛΕΙΟΥ» αποτελεί Ιερόν 
Προσκύνημα και ίδιον Νομικόν Πρόσωπον, κατά την έν¬ 


νοιαν των Διατάξεων του άρθρου 1 παρ. 4 και του άρθρ. 
59 του Ν. 590/1977 «Περί Καταστατικού Χάρτου της Εκ¬ 
κλησίας της Ελλάδος» υπαγόμενον εις την Ιεράν Μη- 
τρόπολιν Μονεμβασίας και Σπάρτης, κέκτηται δε ιδίαν 
σφραγίδα φέρουσαν εις το μέσον την εικόνα του Αγίου 
Βασιλείου και κύκλω τας λέξεις «ΙΕΡΑ ΜΗΤΡΟΠΟΛΙΣ ΜΟ- 
ΝΕΜΒΑΣΙΑΣ ΚΑΙ ΣΠΑΡΤΗΣ - ΙΕΡΟΝ ΠΡΟΣΚΥΝΗΜΑ ΑΓΙ¬ 
ΟΥ ΒΑΣΙΛΕΙΟΥ ΣΠΑΡΤΗΣ». 

Άρθρον 2 

Σκοπός του Ιερού Προσκυνήματος του Αγίου Βασιλείου 
είναι η καλλιέργεια και προαγωγή του λειτουργικού, θεο- 
λογικού, εποικοδομητικού, φιλανθρωπικού, επικοινωνια- 
κού, πολιτιστικού και εν γένει ιεραποστολικού έργου της 
τοπικής Εκκλησίας Μονεμβασίας και Σπάρτης. 

Άρθρον 3 

Μέσα δια την επίτευξιν του σκοπού είναι, ενδεικτικά: 

α. Η ανελλιπής τέλεσις της θείας λειτουργίας, των υπο¬ 
λοίπων Ιερών Μυστηρίων και Ακολουθιών, κατά την τάξιν 
καιπαράδοσιντης Ορθοδόξου Εκκλησίας. 

β. Η τέλεσις ιερών Αγρυπνιών. 

γ. Η διοργάνωσις εις τους κτιριακούς χώρους του Ιερού 
Προσκυνήματος διαλέξεων, σεμιναρίων, συνεδρίων, και 
άλλων παρεμφερών εκδηλώσεων θεολογικού, εκπαιδευ¬ 
τικού, λατρευτικού κ.ά. περιεχομένου. 

δ. Η επιλογή και κατάρτισις στελεχών δια την επάνδρω- 
σιν των τομέων ιεραποστολικής δράσεως της Ιεράς Μη¬ 
τροπόλεως (Κατηχητικά Σχολεία, Νεανικές Συντροφιές, 
Κατασκηνώσεις, Πολιτιστικές και Φιλανθρωπικές Εκδη¬ 
λώσεις κ.λπ.). 

Άρθρον 4 

α. Το Ιερόν Προσκύνημα του Αγίου Βασιλείου Σπάρτης 
διοικείται υπό πενταμελούς Διοικούσης Επιτροπής (Δ.Ε.) 
συγκροτουμένης, υπό του εκάστοτε οικείου Μητροπολί¬ 
του ως Προέδρου, αναπληρουμένου υπό του νομίμου 
αναπληρωτού αυτού, ενός κληρικού, όστις και θα εκτελή 
τα λειτουργικά καθήκοντα εις τον Ιερόν Ναόν και εκ τριών 
λαϊκών μελών, ανδρών ή γυναικών, επιλεγομένων εξ ευυ¬ 
πολήπτων προσώπων, κατοίκων της Σπάρτης. 

β. Τα μέλη της Δ.Ε. μετά των ισαρίθμων αναπληρωματι¬ 
κών διορίζονται με πρότασιν του Μητροπολίτου, υπό του 
Μητροπολιτικού Συμβουλίου, δια μίαν τριετίαν δυναμέ- 
νην ν’ ανανεωθή, το δε αξίωμα αυτών είναι τιμητικόν και 
άμισθον. 

γ. Η Δ.Ε. συγκαλείται υπό του Μητροπολίτου ή κατ’ 
εντολήν αυτού υπό του νομίμου αναπληρωτού αυτού, 
οσάκις παρίσταται ανάγκη, ευρίσκεται δε εν απαρτία όταν 
συμμετέχουν ο Πρόεδρος ή ο αναπληρωτής αυτού και 
τουλάχιστον δύο εκ των μελών αυτής. 

Άρθρον 5 

Η Δ.Ε. έχει τα εξής καθήκοντα: 

α. Εισπράττει πάντα τα εισοδήματα του Ναού και μερι¬ 
μνά δια την διοίκησιν και χρηστήν διαχείρισιν της περιου¬ 
σίας αυτού και την είσπραξιντων εκταύτης εισοδημάτων. 

β. Καταρτίζειτον προϋπολογισμόν και απολογισμόν του 
Ιερού Προσκυνήματος τους οποίους υποβάλλει προς 
έγκρισιν εις το Μητροπολιτικόν Συμβούλιον. 

γ. Αποφασίζει ελευθέρως και ακωλύτως δια την αποδο¬ 
χήν ή αποποίησιν δωρεών ή κληρονομιών παρά νομικών ή 
φυσικών προσώπων. 

δ. Τηρεί τα κατά νόμον απαραίτητα βιβλία ήτοι: 

1) Βιβλίον αλληλογραφίας, 

2) Πράξεων της Δ.Ε., 

3) Βιβλίον Ταμείου, 

4) Βιβλίον αφιερωμάτων, 

5) Βιβλίον κτηματολογίου και 

6) Βιβλίον τελουμένων εν τω Ιερώ Ναώ Ιερών Μυστη¬ 
ρίων. 

Άπαντα τα ως ανωτέρω βιβλία είναι ηριθμημένα και τε- 
θεωρημένα υπάτης Ιεράς Μητροπόλεως. 

ε. Μεριμνά δια την επακριβή τήρησιν και εφαρμογήντου 
παρόντος Κανονισμού και μάλιστα τα αφορώντα εις το 
άρθρον2. 

στ. Φροντίζει ανυστάκτως δια τον ευπρεπισμόν και την 
συντήρησιν του Ιερού Ναού, των προσκτισμάτων αυτού 
και του περιβάλλοντος χώρου. 

ζ. Ενεργείτας εισπράξεις καιτας πάσης φύσεως δωρε¬ 
άς δια διπλοτύπων αποδείξεων, πραγματοποιεί δε τας 
πληρωμάς δι’ ειδικών ενταλμάτων εις τα οποία επισυνά¬ 
πτονται άπαντα τα δικαιολογητικά. Τα διπλότυπα Εισπρά¬ 
ξεων και Ενταλμάτων πληρωμών θεωρούνται υπό της Ιε¬ 
ράς Μητροπόλεως. 

Άρθρον 6 

Το Νομικόν Πρόσωπον του Ιερού Προσκυνήματος εκ¬ 
προσωπείται ενώπιον πάσης διοικητικής και Δικαστικής 
Αρχής, υπάτου Προέδρου αυτού ή του αναπληρωτού αυ¬ 
τού ή και υπό μέλους της Δ. Ε. οριζομένου προς τούτο δια 
Πράξεως τηςΔ.Ε. 

Άρθρον 7 

Πόροι του Ιερού Προσκυνήματος είναι: 
α. Αι εισπράξεις εκ κηρού, δίσκων, κυτίων, εκ κληρώσε¬ 
ων, ιεροτελεστιών και εξ εκποιήσεως ελαίου ή αποκήρων. 

β. Αι υπέρ του Προσκυνηματικού Ιερού Ναού δωρεαί, 
προσφοραί, κληρονομίαι, κληροδοσίαι, και λοιποί πάσης 
φύσεως αφιερώσεις και εισφοραί πιστών. 

γ. Τα εισοδήματα έκτης κινητής ή ακινήτου περιουσίας 
αυτού. 

δ. Αι τυχόν επιχορηγήσεις εξ οιουδήποτε φυσικού ή νο¬ 
μικού φορέως, οργανισμού ή και εξ οιασδήποτε νομίμου 
και χρηστής πηγής. 

Άρθρον 8 

Τα έσοδα του Ιερού Προσκυνήματος διατίθενται: 
α. Δια την εύρυθμον λειτουργίαν, συντήρησιν και απο- 
περάτωσιν του Ιερού Ναού και του κτιριακού συγκροτή¬ 
ματος αυτού, δια τον εξωραϊσμόν και την διαμόρφωσιν 
του περιβάλλοντος χώρου και την ανοικοδόμησιν νέων 
προσκτισμάτων δια τας ανάγκας αυτού. 

β. Δια την μισθοδοσίαν και αποζημίωσιντου πάσης φύ¬ 
σεως προσωπικού ήτοι ιεροψαλτών, νεωκόρου,φύλακος, 
καλλιεργητού κ.λπ. 

γ. Δια την ενίσχυσιν του φιλανθρωπικού έργου της Ιε¬ 
ράς Μητροπόλεως και μάλιστα των λειτουργούντων εις 
τον περίβολον του Ιερού Ναού Ιδρυμάτων ήτοι οικοτρο¬ 
φείου, ορφανοτροφείου και Παιδικού Σταθμού. 

δ. Διατηνχορήγησιν υποτροφιών εις υποψηφίους κλη¬ 
ρικούς οι οποίοι θα υπηρετήσουν εις κενάς εφημεριακάς 
θέσεις της Μητροπολιτικής μας περιφερείας. 

Άρθρον 9 

Καθήκοντα εφημερίου του Ιερού Ναού επιτελεί εφημέ¬ 
ριος απεσπασμένος προσωρινώς εξ ετέρων Ιερών Ναών 


της πόλεως ή εξ άλλης τινός ενορίας μικράς ή και συντα¬ 
ξιούχος δια αποφάσεως και Πράξεωςτου Μητροπολίτου. 

Το λοιπόν προσωπικόν το οποίον υπηρετεί υπό οιανδή- 
ποτε άλλην ιδιότητα προσλαμβάνεται προσωρινώς ανα- 
λόγως προς τας ανάγκας του Ιερού Προσκυνήματος και 
την οικονομικήν δυνατότητα αυτού με Πράξιν του Προέ¬ 
δρου, απολύεται δε επίσης με Πράξιν του ιδίου δεόντως 
ητιολογημένην. 

Άρθρον10 

Ζητήματα τα οποία ανακύπτουν και δεν προβλέπονται 
εις τον παρόντα Κανονισμόν, ρυθμίζονται δι’ αποφάσεων 
τηςΔ.Ε. εγκρινομένωνυπάτου Μητροπολιτικού Συμβου¬ 
λίου. 

Άρθρον11 

Ο παρών Κανονισμός τροποποιείται δι’ αποφάσεως της 
Ιεράς Συνόδου κατόπιν εμπεριστατωμένης εισηγήσεως 
τηςΔ.Ε., προεδρευομένης υπάτου Μητροπολίτου. 

Άρθρον12 

Η ισχύς του παρόντος Κανονισμού άρχεται από της δη- 
μοσιεύσεως αυτού εις την Εφημερίδα της Κυβερνήσεως 
και εις το επίσημον Δελτίον «ΕΚΚΑΗΣΙΑ» της Εκκλησίας 
της Ελλάδος. 

Άρθρον13 

Εκ των διατάξεων του Κανονισμού τούτου προκαλείται 
δαπάνη εις βάρος του προϋπολογισμού του Νομικού προ¬ 
σώπου της Ιεράς Μητροπόλεως Μονεμβασίας και Σπάρ¬ 
της το ύψος της οποίας δεν δύναται να προσδιορισθή. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 8 Οκτωβρίου 2004 
Ο Πρόεδρος 

ί Ο Αθηνών ΧΡΙΣΤΟΔΟΥΛΟΣ 

-♦- 

(3) 

ΚΑΝΟΝΙΣΜΟΣ ΥΠΆΡΙΘ. 162/2004 
Περί τροποποιήσεως και συμπληρώσεως του υπ’ αριθμ. 
132/1999 Κανονισμού «Περί αρμοδιοτήτων, οργανώ- 
σεως διοικήσεως και εν γένει λειτουργίας του Διορθο- 
δόξου Κέντρου». 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψει: 

1. Τας διατάξεις των άρθρων 1 παράγρ. 4,4εδάφ. ε'και 
41 του Ν. 590/1977 «Περί Καταστατικού Χάρτου της Εκ¬ 
κλησίας της Ελλάδος». 

2. Τας διατάξεις του υπ’ αριθμ. 132/1999 Κανονισμού 
«Περί αρμοδιοτήτων, οργανώσεως διοικήσεως και εν γέ- 
νει λειτουργίας του Διορθοδόξου Κέντρου». 

3. Την από 16.3.2004 Γνωμοδότησιντης Υπηρεσίας Δικη- 
γόρωντης Νομικής Υπηρεσίας της Εκκλησίαςτης Ελλάδος. 

4. Την υπ’ αριθμ. 2/17.3.2004 Πράξιν του Α.Υ.Σ.Ε. 

5. Την από 20.4.2004 εγκριτικήν απόφασιν της Διαρ¬ 
κούς Ιεράς Συνόδου. 

6. Την από 8.10.2004 απόφασιν Αυτής. 

ΨΗΦΙΖΕΙ 

Τον υπ’ αριθμ. 162/2004 Κανονισμόν, έχοντα ούτω: 




5952 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΚΑΝΟΝΙΣΜΟΣ ΥΠΆΡΙΘΜ. 162/2004 

«ΠΕΡΙ ΤΡΟΠΟΠΟΙΗΣΕΩΣ ΚΑΙ ΣΥΜΠΛΗΡΩΣΕΩΣ 
ΤΟΥ ΥΠΆΡΙΘΜ. 132/1999 ΚΑΝΟΝΙΣΜΟΥ 

«ΠΕΡΙ ΑΡΜΟΔΙΟΤΗΤΩΝ, ΟΡΓΑΝΩΣΕΩΣ ΔΙΟΙΚΗΣΕΩΣ 
ΚΑΙ ΕΝ ΓΕΝΕΙ ΛΕΙΤΟΥΡΓΙΑΣ 
ΤΟΥ ΔΙΟΡΘΟΔΟΞΟΥ ΚΕΝΤΡΟΥ» 

Άρθρον1 

Η παράγραφος 2του άρθρου 5του υπ’ αριθμ. 132/1999 
Κανονισμού (Φ.Ε.Κ. 236/τ.Α'/8.11.1999) αντικαθίσταται 
ως εξής: 

«2. Εις την θέσιν του Διευθυντού διορίζεται Κληρικός, 
Επίσκοπος ή Πρεσβύτερος ή και Λαϊκός γνωρίζων μίαν 
τουλάχιστον ξένην γλώσσαν, κάτοχος διπλώματος Α.Ε.Ι. 
Ελληνικού Πανεπιστημίου ή της αλλοδαπής». 

Άρθρον 2 

Μετά το άρθρον 5 του υπ’ αριθμ. 132/1999 Κανονισμού 
(Φ.Ε.Κ. 236 τ.Α') προστίθεται άρθρον υπό τον αριθμόν 5α 
έχονούτω: 

«Άρθρον 5α 

1. Εις το Διορθόδοξον Κέντρον συνιστάται παρά τω Δι¬ 
ευθυντή μία (1) θέσις Ειδικού Συμβούλου της Κατηγορίας 
των Ειδικών θέσεων επί βαθμώ β'. 


2. Εις την θέσιν αυτήν διορίζεται, δι’ αποφάσεως της 
Δ.Ι.Σ. κατά το άρθρον 16περίπτ. ατού υπ’ αριθμ. 5/1978 
Κανονισμού και επίτετραετεί θητεία επί σχέσει δημοσίου 
δικαίου δυναμένη να ανανεούται, πτυχιούχος Ανωτάτης 
Πανεπιστημιακής Σχολής, κάτοχος δύο τουλάχιστον ξέ¬ 
νων γλωσσών και γνώστης του αντικειμένου των Διορθο- 
δόξων Σχέσεων». 

Άρθρον 3 

Η ισχύς του παρόντος Κανονισμού άρχεται απάτης δη- 
μοσιεύσεως αυτού εις την Εφημερίδα της Κυβερνήσεως 
και το Περιοδικόν «ΕΚΚΛΗΣΙΑ». 

Άρθρον 4 

Εκτωνδιατάξεωντου παρόντος Κανονισμού προκαλείται 
δαπάνη εις βάρος του προϋπολογισμού του νομικού προ¬ 
σώπου του Διορθοδόξου Κέντρου της Εκκλησίας της Ελλά¬ 
δος, το ύψος της οποίας δεν δύναται να προσδιορισθή. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 8 Οκτωβρίου 2004 
Ο Πρόεδρος 

Τ Ο Αθηνών ΧΡΙΣΤΟΔΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




